
Eselamu alejkum!


Ustajem pola sata prije zore, uzmem ***[abdest](https://pitajucene.com/search/Abdest/questions/ "Pretraži pitanja o abdestu")*** i klanjam noćni ***[namaz](https://pitajucene.com/search/Namaz/questions/ "Pretraži pitanja o namazu")***, 6 rekata, na kojima učim euzu, bismillu, El-Fatihu i 5 puta suru El-Ihlas. Kako bih duže ostala na stajanju, učim 5 puta suru El-Ihlas, jer ne znam duge sure. Pred samu zoru klanjam vitr-namaz. Onda sačekam 15 minuta (zikrim) pa klanjam ***[sabah](https://pitajucene.com/search/sabah/questions/ "Pretraži pitanja o sabah")***. Je li uredu ova moja praksa?


* 
* 
* 
* 
* 
* 
* 

 
NAČIN KLANJANJA NOĆNOG NAMAZA

Alejkumu selam.Ukoliko ne pamtite nijednu drugu suru osim sure El-Ihlas, nema smetnje u tome da tu istu suru proučite nekoliko puta u namazu (ponekad pet puta, a pokatkad više ili manje – ne treba se držati striktno jednog broja). Umjesto sure El-Ihlas ne treba izgovarati ***[zikr](https://pitajucene.com/search/zikr/questions/ "Pretraži pitanja o zikru")*** la ilahe illallah jer nije predviđeno da se taj zikr ponavlja u namazu. Muaz b. Abdullah el-Džuheni kazuje da mu je jedan njegov saplemenik ispričao: “Čuo sam Vjerovjesnika, sallallahu alejhi ve sellem, da na sabah-namazu uči suru Ez-Zilzal na prvom i na drugom rekatu, i ja ne znam je li to ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, učinio iz zaborava ili namjerno” (Ebu Davud).


Aiša, radijallahu anha, pripovijeda da je Allahov Poslanik, sallallahu alejhi ve sellem, uputio izvidnicu i odredio im za zapovjednika čovjeka koji ih je predvodio u namazu. Kad je klanjao, poslije svake sure, na svakom rekatu, učio je suru El-Ihlas. Vrativši se u Medinu, to su ***[ashabi](https://pitajucene.com/search/ashab/questions/ "Pretraži pitanja o ashabima")*** prenijeli Poslaniku, sallallahu alejhi ve sellem, i on im je rekao da ga upitaju zbog čega je to činio. Čovjek im je odgovorio: “Zbog toga što sura El-Ihlas govori o Allahu, pa je volim učiti.” Poslanik, sallallahu alejhi ve sellem, reče: “Izvijestite ga da ga Allah voli” (El-Buhari i Muslim).


Na pitanje odgovorio: prof.***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***


Preuzeto sa stranice <http://www.n-um.com>


